Torava

**Torava** (arba ***Toruva, Tarava, Taruva***; , nuo 1938 m. *Ernsthof*, 1945–1946 m. , nuo 1946 m. ***Vladimirovas***, ) – gyvenvietė Kaliningrado srities pietinėje dalyje, Bagrationovsko rajone, 14 km į pietus nuo Karaliaučiaus. Nuo 2008 m. birželio 30 d. Nivenskojės kaimo gyvenvietės kaimas. Šio miestelio vardu pavadintas S. Dacho kūrinys ir skulptūra Klaipėdoje „Taravos Anikė“ – tai šios herojės tėviškė.

## Istorija

Notangos žemės kaimo pavadinimas *Tōravs* prūsiškos kilmės. Įkurtas Prėskingės upės (, ) krante buvusios senos prūsų gyvenvietės *Toraw* vietoje 1315 m. kaip Vokiečių ordino atraminis punktas. XIX–XX a. buvo bažnytkaimis ir dvaras, valsčiaus centras.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Prūsų Ylavos apskrities kaimas,  nuo 1874 m. Gesavos valsčiaus, nuo 1930 m. gegužės 28 d. Vitenbergo valsčiaus kaimas. 1946 m. balandžio 7 d. – rugsėjo 6 d. Kroicburgo rajono (), vėliau Bagrationovsko rajono kaimas, 1947 m. birželio 25 d. – 2008 m. birželio 30 d. Vladimirovo apylinkės (*Владимировский cовет*) centras. 1993 m. prijungta Krasnopartizanskojė.

1945 m. miestelis buvo visiškai sugriautas, kai kurie griuvėsiai stovi iki šiol, tarp jų ir garsioji bažnyčia.

|}

## Parapija

Pirmoji medinė bažnyčia pastatyta apie 1320 m. 1430 m. pastatyta gotikinė bažnyčia, kurioje 1637 m. tuokėsi pastorius Johanas Patricijus ir vietinio pastoriaus dukra Anchen Martina Neander. Vestuvėms pakviestas Klaipėdos poetas Simonas Dachas vestuvinei dovanai parašė eilėraštį „Taravos Anikė“ (), tapusį vokiečių liaudies daina ir išgarsinusį miestelį. Teatro aikštėje Klaipėdoje pastatyta Taravos Anikės skulptūra − paminklas Simonui Dachui.

1910 m. bažnyčioje kilo gaisras, bet 1911–1918 m. ji restauruota. Parapijai priklausė Bajorai, Brakseinsvaldė, Luizenhofas, Pakeruva, Vikboldas, Vitenbergas. Evangelikų parapijoje dirbo:

* Christoph Stanislaus, 1541/1579
* Martin Neander, iki 1629
* Jacob Gabius, 1629–1642
* Michael Neresius, 1643–1656
* Christoph Gebuhr, 1656–1693
* Anton Pfeiffer, 1694–1738
* Johann Heinrich Soosten, 1739–1758
* Carl Arndt, 1759–1770
* Georg Ernst Sigismund Hennig, 1770–1775
* Andreas Alexander Tolkemit, 1776–1789
* Johann Gottlieb Weiß, 1790–1798
* Johann George Chr. Fr. Hermes, 1797–1832
* Erdenhard J. R. Harder, 1833–1835
* Louis Gustav A. Ellinger, 1836–1881
* Eduard Werner Schmidt, 1881–1889
* Otto Eugen Bierfreund, 1889–1921
* Anton Cäsar Doskocil, 1921–1932
* Willy Rosenfeld, 1932–1945


## Gyventojai

## Apylinkė

Vladimirovo apylinkės teritorijoje buvo šios gyvenvietės:

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.